இப்போது உங்களுக்கு ஒரு கட்டுப்பாட்டுக் கட்டமைப்பை அறிமுகப்படுத்தப்போகிறோம். இதுவரை பார்த்த செய்நிரல்களில், கணினியானது முதல் வரியில் தொடங்கி மேலிருந்து கீழாக வரிகளை வாசித்துச்செல்லும். கட்டுப்பாட்டுக் கட்டமைப்புகள், கூற்றுகள் நிறைவேற்றப்படும் வரிசையை மாற்றவும் குறித்த ஒரு கூற்று இயக்கப்படவேண்டுமா எனத் தீர்மானிக்கவும் வல்லவை. வரை (while) கட்டுப்பாட்டுக் கட்டமைப்பைப் பயன்படுத்தும் ஒரு செய்நிரலின் மூலம் பின்வருமாறு:.வெளியீடு:.சரி, எப்படி இந்த வெளியீடு வந்தது? முதலில் கணினியானது a = 0 என்ற வரியை வாசித்து, a என்ற மாறிக்கு 0 என்ற பெறுமானத்தை அமைக்கின்றது. அடுத்து, while a < 10: என்ற வரியை வாசித்ததும், a < 10ஆ எனப் பார்க்கும். முதல் தடவை பார்க்கும்போது, aஇன் பெறுமானம் 0. 10ஐ விட 0 சிறியது. எனவே, அடுத்த வரியை வாசிக்கும். a = a + 1 என்பதற்கேற்ப, aஇற்கு 1 என்ற பெறுமானம் ஒதுக்கப்படும். அடுத்த வரியின்படி, a என்ற மாறி பதிக்கப்படும். அதாவது, 1 என்ற பெறுமானம் பதிக்கப்படும். இனி, வரை தடத்தின் தொடக்கம் மறுபடியும் வாசிக்கப்படும். இப்போது aஇன் பெறுமானம் 1. 10ஐ விட 1 சிறியது. எனவே, மீண்டும் இதே செயன்முறை தொடர்ந்து 2 பதிக்கப்படும். இவ்வாறே a == 10 ஆகும் வரை தடம் தொடர்ந்து, பத்து வரையான எண்கள் பதிக்கப்படும். இப்போது aஇன் பெறுமானம் 10. 10ஐ விட 10 சிறியது என்பது பொய் (False). எனவே, வரை தடம் மூடப்படும். இதன்பின்னர், உட்டள்ளப்பட்ட எந்தவொரு வரியும் இயங்காது..இவ்வாறான தடங்களை எழுதும்போது, முக்காற்புள்ளியை (:) இடவும் வரிகளை உட்டள்ளவும் மறக்கவேண்டாம். வரிகளை உட்டள்ளுவதற்கு நான்கு வெளிகளையோ தத்தலையோ பயன்படுத்தலாம். வரை தடத்தின் பயன்பாட்டுக்கான இன்னோர் எடுத்துக்காட்டையும் பாருங்கள்..print ('கூட்டவேண்டிய எண்களை ஒவ்வொன்றாக உள்ளிடுக.').print ('வெளியேறுவதற்கு 0ஐ உள்ளிடுக.')